Ordonanța Curții (Camera a opta) din 5 octombrie 2023 (cerere de decizie preliminară formulată de Najvyšší správny súd Slovenskej republiky - Slovacia) – ZSE Elektrárne, s.r.o/ Finančné riaditeľstvo Slovenskej republiky
(Cauza C-151/231, ZSE Elektrárne)
[Trimitere preliminară – Articolul 99 din Regulamentul de procedură al Curții – Sistemul comun al taxei pe valoarea adăugată (TVA) – Directiva 2006/112/CE – Articolul 183 – Excedent de TVA – Rambursare tardivă – Dreptul persoanei impozabile la dobânzi de întârziere – Modalități de aplicare – Autonomia procedurală a statelor membre – Principiile efectivității și neutralității fiscale – Reglementare națională care situează punctul de plecare pentru calcularea dobânzilor de întârziere la o dată ulterioară celei la care ar fi trebuit să fie efectuată această rambursare în lipsa unui control fiscal]
Limba de procedură: slovaca
Instanța de trimitere
Najvyšší správny súd Slovenskej republiky
Părțile din procedura principală
Reclamantă: ZSE Elektrárne, s.r.o
Pârâtă: Finančné riaditeľstvo Slovenskej republiky
Dispozitivul
Articolul 183 primul paragraf din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că
persoana impozabilă are dreptul de a obține de la administrația fiscală națională plata de dobânzi de întârziere la un excedent de taxă pe valoarea adăugată atunci când această administrație nu a rambursat excedentul menționat într-un termen rezonabil. Modalitățile de aplicare a acestor dobânzi țin de autonomia procedurală a statelor membre, în limitele principiilor echivalenței și efectivității, înțelegându-se că normele naționale referitoare printre altele la punctul de plecare pentru calcularea dobânzilor eventual datorate nu trebuie să conducă la privarea persoanei impozabile de o despăgubire adecvată pentru pierderea generată de rambursarea tardivă a excedentului respectiv.
____________
1     Data depunerii: 14.03.2023.